Title: ระเบียบคณะกรรมการการศึกษาแห่งชาติ ว่าด้วยการรายงานการพัฒนาการศึกษา พ.ศ. 2538

ระเบียบคณะกรรมการการศึกษาแห่งชาติ

ระเบียบคณะกรรมการการศึกษาแห่งชาติ
ว่าด้วยการรายงานการพัฒนาการศึกษา
พ.ศ.
๒๕๓๘
------------
                        โดยที่การจัดการศึกษาเป็นการดำเนินการเพื่อพัฒนาบุคคลและเป็นรากฐาน
ส่งเสริมความเจริญมั่นคงให้กับประเทศชาติ
เป็นงานที่มีหน่วยงานต่าง ๆ รับผิดชอบดำเนินการ
อยู่อย่างกว้างขวางและหลากหลาย
จึงสมควรให้มีการรายงานการพัฒนาการศึกษาของหน่วยงาน
ด้านการศึกษาร่วมกันเพื่อประกอบการพิจารณาในการกำหนดนโยบายการศึกษาของรัฐบาล
                        อาศัยอำนาจตามความในมาตรา
๑๓ แห่งพระราชบัญญัติคณะกรรมการ
การศึกษาแห่งชาติ พ.ศ. ๒๕๓๕ คณะกรรมการการศึกษาแห่งชาติ
โดยความเห็นชอบของ
คณะรัฐมนตรี จึงวางระเบียบไว้ ดังต่อไปนี้
                        ข้อ
๑  ระเบียบนี้เรียกว่า
"ระเบียบคณะกรรมการการศึกษาแห่งชาติ ว่าด้วย
การรายงานการพัฒนาการศึกษา พ.ศ. ๒๕๓๘"
                        ข้อ
๒ 
ระเบียบนี้ให้ใช้บังคับตั้งแต่วันประกาศเป็นต้นไป
                        ข้อ
๓  ในระเบียบนี้
                        "การพัฒนาการศึกษา"
หมายความว่า การพัฒนาการศึกษาตามแผนการศึกษา
แห่งชาติ แผนพัฒนาการศึกษาแห่งชาติ
และนโยบายด้านการศึกษาของรัฐบาล
                        "การรายงานการพัฒนาการศึกษา"
หมายความว่า การรายงานการดำเนินงาน 
และผลการดำเนินงานการพัฒนาการศึกษาของหน่วยงานของรัฐเพื่อทราบความก้าวหน้า
ผลการ
ดำเนินงาน ปัญหา อุปสรรค และข้อเสนอแนะ
                        "หน่วยงานของรัฐ"
หมายความว่า กระทรวง ทบวง กรม และหน่วยงานของ
รัฐที่เกี่ยวกับการศึกษา ตามที่ระบุไว้ในแผนพัฒนาการศึกษาแห่งชาติ
                        ข้อ
๔ 
การรายงานการพัฒนาการศึกษาตามระเบียบนี้ ให้หน่วยงานของรัฐ
กับสำนักงาน คณะกรรมการการศึกษาแห่งชาติ
ติดตามการดำเนินงานและผลการดำเนินงาน
การพัฒนาการศึกษาเป็นประจำทุกปี
เพื่อเสนอต่อคณะกรรมการการศึกษาแห่งชาติ และ
คณะรัฐมนตรี
                        ข้อ
๕  ให้หน่วยงานของรัฐ
สร้างกลไกสำหรับการรายงานการพัฒนาการศึกษา
ทั้งนี้เพื่อให้เกิดผลในทางปฏิบัติอย่างต่อเนื่องและมีประสิทธิภาพ
ดังนี้
                        (๑)
หน่วยงานระดับกรม ติดตามการดำเนินงาน ผลการดำเนินงานของ
หน่วยงานภายในสังกัด และรายงานไปยังหน่วยงานระดับกระทรวง ทบวงตามแนวทาง
แบบรายงานที่คณะกรรมการการศึกษาแห่งชาติกำหนด
                        (๒)
หน่วยงานระดับกระทรวง ทบวง และกรุงเทพมหานครดำเนินการสังเคราะห์
รายงานการติดตามการดำเนินงาน
ผลการดำเนินงานการพัฒนาการศึกษา และปัญหาอุปสรรค 
ที่กรมหรือหน่วยงานภายในสังกัดเสนอเพื่อสรุปเป็นภาพรวมของกระทรวง
ทบวง และ
กรุงเทพมหานคร
แล้วรายงานไปยังสำนักงานคณะกรรมการการศึกษาแห่งชาติ ภายในวันที่ ๓๑ 
กรกฎาคม
ของทุกปีตามแบบรายงานที่คณะกรรมการการศึกษาแห่งชาติกำหนด
                        ข้อ
๖ 
ให้สำนักงานคณะกรรมการการศึกษาแห่งชาติ รายงานการพัฒนา
การศึกษาในภาพรวมทั้งประเทศ เสนอต่อคณะกรรมการการศึกษาแห่งชาติ
และคณะรัฐมนตรี 
ภายในเดือนตุลาคมของทุกปี
                        ข้อ
๗  ในการรายงานการพัฒนาการศึกษา
ตามข้อ ๖ ประกอบด้วยสาระสำคัญ
ดังนี้
                        (๑)
สภาพการจัดการศึกษา
                        (๒)
การดำเนินงานและผลการดำเนินงาน
                        (๓)
ผลการพัฒนาการศึกษา
                        (๔)
ปัญหาอุปสรรค
                        (๕)
ข้อเสนอแนะ
                        ข้อ
๘ 
ให้เลขาธิการคณะกรรมการการศึกษาแห่งชาติเป็นผู้รักษาการ และให้มี
อำนาจวินิจฉัยตีความตามระเบียบนี้

                                                                        ประกาศ
ณ วันที่ ๓๐ มิถุนายน พ.ศ. ๒๕๓๘
                                                                                          บัญญัติ  บรรทัดฐาน

รองนายกรัฐมนตรี

ประธานกรรมการการศึกษาแห่งชาติ

[รก.๒๕๓๘/พ๒๕ง/๒๓/๑๐ กรกฎาคม ๒๕๓๘]